**ELŐTERJESZTÉS**

**Hévíz Város Önkormányzat Képviselő-testülete**

**2017. november 30-i soros nyilvános ülésére**

**Tárgy:** Hévíz-Balaton Airport Kft. 2018. évi üzleti terv

**Az előterjesztő:** Papp Gábor polgármester

**Készítette:** Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást.

A gazdasági társaság a 2018. évi üzleti tervének elkészítésekor is számolt azzal, hogy a biztonságos működéshez külső támogatást fog kapni.

Az üzleti terv melléklete tartalmazza a gazdasági társaság működésére vonatkozóan a mérleg és eredmény kimutatási adatokat 2014. évtől, valamint a 2017. évi várható teljesítési adatokat. A gazdálkodási adatokból megállapítható, hogy a társaság igazán eredményes évet 2014-ben ért el, amikor az utasforgalom a legmagasabb volt. A 2015. év vesztességgel lett már zárva, mert az utasforgalom lecsökkent. A 2017. évre vonatkozóan bemutatásra került, hogy a 2017. október 31-i állapot szerint a társaságnak 84.931ezer forint vesztesége van. Ugyanakkor a 2017. évi várható módosulás, mely az év hátralévő két hónapjában várható legalább 153 millió forint pozitív eredményt mutat. A pozitív eredményt elsősorban eredményezi az, hogy a reptér működéséhez 100 millió forint támogatási igény került benyújtásra a minisztériumhoz és a működési engedélyek megszerzéséhez szükséges kiadásokra további 100 millió forint lehívása lett benyújtva a Balatoni Fejlesztési Program terhére. Ezzel az összeggel számol a várható 2017. évi teljesítési adat. Ezekkel a támogatásokkal a társaság a 2017. évet legalább 68 millió forint pozitív eredménnyel fogja zárni.

A 2018. évi eredmény-kimutatás bevételeinél a jelenlegi év bevételi adataival történt a tervezés. Ezt az indokolja, hogy számtalan olyan tárgyalás, egyeztetés történik a járatszámok fejlesztése területén, melyekkel nem lehetett most tervszintjén számolni. Amennyiben már aláírt szerződések lesznek, akkor az üzleti terv módosítása meg fog történni és akkor már sokkal kedvezőbb bevételi adatokkal lehet tervezni.

A ráfordításoknál a jelenlegi szerződéses kötelezettségek számadatai adják a fizetési kötelezettségeket. Kiemelendő, hogy az anyagjellegű ráfordítások csökkenni fognak a jövő évben mintegy 60 millió forinttal, míg a személyi jellegű ráfordítások viszont emelkednek 41 millió forinttal. Ez az őrzés védelem miatt van, mert nem külső szolgáltató adja már ezt a szolgáltatást (mely a működési engedély feltétele), hanem a reptér átvette a külső szolgáltató szakembereit és így saját dolgozókkal látják el ezt a feladatot.

A mérleg adataiban jelentős változások az befektetett eszközöknél nem várhatóak, csak az értékcsökkenési leírás miatt fog változás (csökkenés) történni. Természetesen a társaságnak szüksége lenne az eszközpark fejlesztésére, de azokat tervezni a társaság bevételéből, vagy működési támogatásból jelenleg nem lehet. Amennyiben történik fejlesztés, akkor az egyéb külső támogatásból valósítható meg, mely jelenleg nem része az üzleti tervnek. Az üzleti terv így nem számolt azzal, hogy a jövő évben várhatóan a Balatoni Fejlesztési Program terhére, melyből 6,6 milliárd forint a Hévíz-Balaton Airport Kft fejlesztésére van jóváhagyva, már források is meg fognak jelenni a gazdasági társaság számláján.

A Hévíz-Balaton Airport Kft-nek a jövő évi biztonságos működéshez legalább 210 millió forint támogatás szükséges a ma ismert saját bevételeinek függvényében.

A 2018. évi gazdálkodására vonatkozó adatok teljesítésénél nagyon fontos az, hogy a társaság a 2017. évet a mellékletben leírtak szerint tudja teljesíteni.

A döntéshez egyszerű szótöbbség szükséges.

**I.**

1. **HATÁROZATI JAVASLAT**

(amely a Hévíz-Balaton Airport Kft …../2017. (……….) számú alapítói határozata )

1. Hévíz Város Önkormányzat Képviselő-testülete a Hévíz-Balaton Airport Kft 2018. évi üzleti tervét az eszközök és források egyező összegben 147.298 ezer forint összeggel és várható 371 ezer forint pozitív eredménnyel elfogadja.
2. A Képviselő-testület felkéri a Hévíz-Balaton Airport Kft ügyvezető igazgatóját, hogy a 2018. évi pénzügyi tervben leírtak teljesítése érdekében tegyen meg minden intézkedést és a havi likviditási jelentéseknél adjon tájékoztatást annak teljesítéséről.

Felelős: Benkő Attila Hévíz-Balaton Airport Kft ügyvezető igazgatója a határozat 1. pontjában

Határidő: 2018. december 31.

Felelős: Papp Gábor polgármester a határozat 2. pontjában

Határidő: 2017. december 8.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
|  | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató  előterjesztés készítője |  |  |
| Vecsera Jánosné | könyvvizsgáló |  |  |