**Hévíz Balaton Airport Kft.**



**2018. évi üzleti terve**

**T A R T A L O M J E G Y Z ÉK**

|  |  |
| --- | --- |
| **A Hévíz-Balaton repülőtér** A repülőtér elhelyezkedése | 3. |
| A Hévíz-Balaton repülőtér turisztikai jelentősége | 4. |
| Önkormányzati szerepvállalás A Hévíz-Balaton Airport Kft. adatai | 5. 5. |
| A Hévíz-Balaton Airport Kft. személyzeti helyzete Alvállalkozók | 5. 6. |
| A repülőtér beutaztató pontjai, elérhető célállomásai 2012 -2017. | 6. |
| 2018-as évre szóló megállapodások, tervek. | 6. |
| A Hévíz-Balaton Airport Kft. 2018-as Pénzügyi Terve A Kft. bevételi lehetőségei A Hévíz-Balaton repülőtér 2018. évi tervezhető bevételeinek kiindulási pontjai | 7. 7.  7. |
| A Hévíz-Balaton Airport Kft. tervezett nettó bevételei 2018. évben | 8. |
| A Hévíz-Balaton Airport Kft. várható nettó kiadásai 2018. évben | 9-10. |
| Gazdasági tevékenységből származó várható előzetes eredmény 2018. évben. | 11. |
|  |  |
| Mellékletek | 12. |

**A Hévíz-Balaton repülőtér**

# A repülőtér elhelyezkedése:

A repülőtér Hévíz városától körülbelül 15 kilométerre délre, Budapesttől körülbelül 170 kilométerre, nyugatra, a Balaton közelében található, Zalavár és Sármellék községek között, közel Horvátország, Szlovénia és Ausztria határához. A repülőtér vonzáskörzetén belül, 4 európai főváros (Budapest, Bécs, Zágráb, Ljubljana) érhető el 2 órányi autós utazással. A repülőtér a Budapestet Zágrábbal összekötő M7-es autópályától 15 kilométerre található. Magyarország központi elhelyezkedéséből adódóan az ország autópályái kulcsszerepet töltenek be az európai útvonalhálózatban. Az M7 autópálya önmaga is része a Kijev-et Trieszt–el összekötő közúti kapcsolatnak, kiemelkedővé téve a repülőtér elhelyezkedését logisztikai szempontból is. Ezen tényt erősíti, hogy a repülőtér közvetlen közelében üzemképes vasúti pálya is található.



✈

✈

✈

A repülőtér ideális elhelyezkedéséből adódóan nagyszerű lehetőségekkel rendelkezik az utasforgalmi igények kiszolgálásán túl a légi áruszállítás területén is. A rendelkezésre álló szabad területek lehetővé teszik logisztikai cégek közvetlen betelepülését és alkalmassá teszik a repülőteret egy légi áru elosztó központ kialakítására.



A repülőtér üzemi területe jelenleg a két szomszédos település Zalavár és Sármellék tulajdonába tartozik, melyet a repülőtér üzemeltetője hosszú távú szerződés keretében bérelhet.

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés. A térség kettő legjelentősebb vendégforgalmat lebonyolító városai Siófok és Balatonfüred.

**Összegezve a Balaton és a Nyugat-magyarországi fürdővárosok turisztikai vonzerejét, a főváros vendégforgalmát meghaladó éves forgalmat kapunk**, melynek nagy része a földrajzi távolságok miatt igényli a légi közlekedés lehetőségét. A külföldi versenytársaink megközelíthetőségét figyelembe véve kulcsfontosságú, hogy a térség légi úton is, 1-2 óra alatt kényelmesem elérhetővé váljon. Ellenkező esetben a leendő vendégek más, könnyebben megközelíthető úti célokat fognak választani.

A repülőtér működése távolabbi célterületek bekapcsolását is lehetővé teszi a Balaton és a Nyugat-magyarországi fürdővárosok forgalmába, amelyek közúton nem tudják megközelíteni a térséget. Többek között érdeklődés mutatkozik **skandináviai területekről**, akik mind üdülő, mind pedig gyógyvendégként igényes keresletet jelenthetnek a térségnek.

A térségben a tradicionálisan ide látogató német és más nyugat európai vendégeken túl egyre jelentősebb számban jelennek meg a magas költési hajlandósággal rendelkező Orosz vendégek is, kik számára az egyetlen kényelmes megközelítési lehetőség a légi út.

**Önkormányzati szerepvállalás:**Felmérve a repülőtér turisztikai jelentőségét, **Hévíz Város Önkormányzatának Képviselő-testülete 51/2012. (III.14.) Kt határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven.**azzal a céllal, hogy üzemeltetésbe vegye a korábban FlyBalaton repülőtér néven működő sármelléki létesítményt.   
A szükséges szerződések megkötése, az üzemeltetési feltételek megteremtése, engedélyek megszerzése után a repülőtér **2012. 04. 14.-én Hévíz-Balaton repülőtér néven kinyitott és megkezdte működését.**Az üzemeltetés hatályos jogszabályok szerinti feltételeit üzemeltető azóta is folyamatosan biztosítja/fenntartja.

**A Hévíz-Balaton Airport Kft. adatai:**Székhely: 8380, Hévíz, Kossuth L. u. 1.  
Telephely: 8391, Sármellék, Repülőtér.  
Cégjegyzékszám:20-09-072648  
Adószám: 23923610-2-20

**A Hévíz-Balaton Airport Kft. személyzeti helyzete:**A repülőtérnek a biztonságos üzemeléshez valamint a hatóságok előírásainak teljesítéséhez szakképzet személyzeti állománnyal kell rendelkeznie. A forgalom szezonális hullámzása, valamint a hét napjain belüli egyenlőtlen eloszlása, valamint bizonyos feladatok (pl. fűnyírás) időjárástól függő sűrűsége miatt, és a kötelező katasztrófavédelmi biztosítás okán a repülőtér az állandó szerződéssel rendelkező munkavállalókon felül alkalmi munkavállalókat is alkalmaz kötelezettségei teljesítéséhez.

A Hévíz-Balaton Airport Kft. állandó alkalmazotti létszáma:   
30 fő főállású plusz 3 fő részmunkaidős munkavállaló.

* 1 fő ügyvezető
* 1 fő pénzügyi és ügyvezetői asszisztens
* 1 fő védelmi tiszt Részmunkaidő
* 1 fő műszaki vezető
* 1 fő forgalmi osztályvezető
* 2 fő utasforgalmi asszisztens
* 1 fő előtér ügyeletes
* 2 fő előteres
* 2 fő tűzoltó (részmunkaidőben)
* 1 fő takarító
* 18 fő fegyveres őr (ebből 4 fő váltásparancsnok)
* 1 fő őrparancsnok

Alkalmi munkavállalók és bérelt munkaerő:   
A forgalom és az üzemelő repülőgép tűzoltó kategóriájának, befogadó képességének, valamint az időszakosan jelentkező feladatoknak függvényében adott napokon változó létszámban.  
4-10 fő tűzoltó (alkalmi munkavállalóként)  
Második félévtől a forgalom bővülése miatt, a légitársasági elvárások függvényében utasforgalmi asszisztensek és előteres felvétele válik szükségessé. Pontos létszám a légitársaság szerződésének függvényében állapítható meg. Előzetesen 3 fő átlagbérével számolva a 2. félév humán költsége.

**Alvállalkozók:**A Kft. a repülőtér üzemeltetéssel összefüggő törvényi kötelezettségei egy részét alvállalkozók útján látja el.

* **Utas biztonsági ellenőrzés:**A feladatok ellátására szerződött vállalkozó: **Power Shield Zrt.**
  + - **10 fő** **utas biztonsági ellenőr**
    - **2 fő másodlagos átvilágítást végző kutyavezető utas biztonsági ellenőr**
    - **2 bombakutató kutya**
  + **Légiforgalmi szolgálat:**A repülőtéri légiforgalmi tájékoztató és riasztó szolgálat (torony szolgálat/AFIS)) ellátására szerződött vállalkozó: **TRÉNER Kft.**
    - **4 fő** légiforgalmi tájékoztató tiszt.

**A repülőtér beutaztató pontjai, elérhető célállomásai 2012 -2017.**

* Moszkva
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda
* Riga
* Prága
* Bázel
* Friedrichshafen
* Antalya

2017 évben az moszkvai charter járatok csak az újévi időszakban közlekedtek, mivel a repülési jogokkal rendelkező légitársaság napi bécsi járatot indított. A 2018-as évben is elsősorban erre a forgalomra lehet számítani. A kiutaztató utazási iroda csődje miatt 2017-ben a kiutazó forgalom nem indult el.

**2018-as évre szóló megállapodások, tervek.**A kiutazó charter forgalom újraindítása érdekében egyeztetünk más kiutaztató irodákkal, azonban 2018-ra valós esély az ilyen jellegű forgalom újra indulására nincs.   
Előrehaladott tárgyalások folynak még izraeli beutazó charter forgalomról valamint low-cost menetrendszerinti járatokról. Az előzetes tervek szerint az év második felétől megindulhat a diszkont légitársasági forgalom.  
A légiforgalomból származó bevételek előzetes tervezésénél a diszkont légitársaság menetrendszerinti járatait figyelembe vettük, azonban az izraeli forgalmat még nem.

A repülőtér tervezett 2018-as személyforgalma **38000 fő**.

**A Hévíz-Balaton Airport Kft. 2018-as Pénzügyi Terve**:

**A Kft. bevételi lehetőségei:**A Hévíz-Balaton repülőtér üzemeltetőjének a vonatkozó jogszabályokkal összhangban az alábbiak alapján van lehetősége bevételekre szert tenni:

* Repülőtéri díjak, melyeket a repülőteret igénybevevő légi járművek üzembentartói vagy bérlői/használói fizetnek.
* Földi kiszolgálási díjak, melyet a repülőtér kiszolgálási szolgáltatásait igénybe vevő légi járművek fizetnek 2 tonna maximális felszálló súly feletti légi járművek esetén.
* Repülési célú üzemanyag (kerozin, repülőbenzin) kereskedelméből származó bevételek/eredmény
* Bérleti díjak, melyeket a repülőtér területének vagy létesítményinek használata után a bérlők fizetnek egyedi szerződések alapján
* Reklám felületek bérleti díja, melyet a reklám felületek bérlői fizetnek egyedi szerződés alapján

A fentiekben felsorolt bevételi lehetőségek díjszabása a majdani végleges üzleti terv mellékletét képezi.

**A repülőtér 2018. évi tervezhető bevételeinek kiindulási pontjai:**A társaság a jelenlegi ismert forgalmi megállapodásokat építette be terveibe. Az utaslétszámok tekintetében a 2012-es, 2013-as,2014-es 2015-ös 2016-os és 2017-es év tapasztalataiból/átlagaiból, valamint a járatokat szervező irodák előzetes előfoglalási tendenciájából indultunk ki.

Az utasforgalomból származó árbevétel mellett, a 2012-2017 évi tapasztalatok alapján a kereskedelmi, valamint a sport és üzleti célú gépek részére történő üzemanyag-értékesítéssel is számoltunk, ahol az előző három év tapasztalatait vettük figyelembe.

A fentieken túl a már meglévő bérleti szerződésekből származó díjbevétel került betervezésre kiegészítve egy low-cost menetrendszerinti forgalom megindulása esetén elérhető, a megnövekvő érdeklődésből adódó növekedéssel a 2. félévtől.

A társaság a fenti árbevételen túl két további forrásból származó bevétellel, forrással számolt:

* Az alapító és 100 %-os tulajdonos támogatása,
* Az Nemzeti Fejlesztési Minisztériummal már megkezdett tárgyalások alapján 150.000.000.-Ft vissza nem térítendő támogatással.

**A Hévíz-Balaton Airport Kft. tervezett nettó üzletibevételei 2018. évben.  
Légiforgalom, Földi kiszolgálás, Bérbeadás, Üzemanyag értékesítés**

  
Üzemanyag értékesítés  


**Jövedéki adó**(mentességre nem jogosult felektől beszedve, de tárgyhót követő hó 20. napjáig tovább utalva)

**A Hévíz-Balaton Airport Kft. várható nettó üzemi kiadásai 2018. év I. félévében**  
  


**A Hévíz-Balaton Airport Kft. várható nettó üzemi kiadásai 2018. év II. félévében és összesítve**  


**Előzetes eredmény 2018.**



A Hévíz-Balaton Airport Kft. 2018. év vonatkozásában az egyeztetéseket a Nemzeti Fejlesztési Minisztériummal már megkezdte. A Minisztérium a regionális repülés támogatására egy átfogó, hosszabb távú tervet készül megalapozni a két nemzetközi forgalmat lebonyolító regionális repülőtér (Hévíz-Balaton repülőtér, Debrecen repülőtér) bevonásával. Ezen túlmenően a repülőtér jelentős szerepet tölt be a készülő balatoni fejlesztési koncepcióban, melyből fakadóan technikai, műszaki és járatfejlesztésekre finanszírozási források nyílhatnak meg, jelentősen befolyásolva a 2018-as év pénzügyi teljesítményét és adatait.

Benkő Attila  
Ügyvezető Igazgató

Sármellék, 2017. november 21.

**1.melléklet**

**Hévíz-Balaton Airport Kft mérlegei**

**a 2014-2016. évi tény, 2017. évi várható és 2018. évi terv adatokkal**

**adatok ezer forintban**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorsz.** | **Megnevezés** | **2014** | **2015** | **2016** | 2017. október 31-én | 2017. várható módosulás | **2017. évi várható záró** | **2018. évi terv** |
|  | **ESZKÖZÖK** |  |  |  |  |  |  |  |
| 01. | **A. Befektetett eszközök (02-04. sorok)** | **39 025** | **54 381** | **42 724** | **38 553** | **-3 403** | **35 150** | **29 978** |
| 02. | I. Immateriális javak | 4 044 | 2 775 | 1 733 | 977 | -249 | 728 | 562 |
| 03. | II. Tárgyi eszközök | 34 981 | 51 606 | 40 991 | 37 576 | -3 154 | 34 422 | 29 416 |
| 04. | III. Befektetett pénzügyi eszközök | 0 | 0 |  |  |  |  |  |
| 05. | **B. Forgóeszközök (0609 sorok)** | **85 899** | **53 770** | **31 078** | **42 713** | **92 249** | **134 962** | **117 122** |
| 06. | I. Készletek | 5 099 | 3 122 | 2 504 | 2 504 | 0 | 2 504 | 2 504 |
| 07. | II. Követelések | 44 441 | 22 006 | 21 505 | 36 887 | -1 563 | 35 324 | 26 416 |
| 08. | III. Értékpapírok | 0 | 0 | 0 |  | 0 | 0 |  |
| 09. | IV. Pénzeszközök | 36 359 | 28 642 | 7 069 | 3 322 | 93 812 | 97 134 | 88 202 |
| **10.** | **C. Időbeli elhatárolások** | **102 546** | **67 962** | **61975** | **225** | **0** | **225** | **198** |
| **11.** | **EZSKÖZÖK** (AKTÍVÁK) **ÖSSZESEN (01+05+10. sor)** | **227 470** | **176 113** | **135 777** | **81 491** | **88 846** | **170 337** | **147 298** |
|  |  |  |  |  |  |  |  |  |
|  |  |  |  |  |  |  |  |  |
| **Sorsz.** | **Megnevezés** | **2014** | **2015** | **2016** | 2017. október 31-én | 2017. várható módosulás | **2017. évi várható záró** | **2018. évi terv** |  |
| **12.** | **FORRÁSOK**  **D. Saját tőke (03.19. sorok)** | **58 665** | **26 542** | **27 061** | **-57 870** | **153 351** | **95 481** | **95 852** |
| 13. | I. Jegyzett tőke | 51 500 | 51 500 | 51 500 | 51 500 | 0 | 51 500 | 51 500 |
| 14. | II. Jegyzett, de még be nem fizetett tőke (-) | 0 | 0 |  |  | 0 | 0 |  |
| 15. | III. Tőketartalék | 24 000 | 24 000 | 24 000 | 24 000 | 0 | 24 000 | 24 000 |
| 16. | IV. Eredménytartalék | -21 214 | -16 835 | -48 958 | -48 439 | 0 | -48 439 | 19 981 |
| 17. | V. Lekötött tartalék | 2 945 | 0 |  |  | 0 |  |  |
| 18. | VI. Értékelési tartalék | 0 | 0 |  |  | 0 |  |  |
| 19. | VII. Mérleg szerinti eredmény | 1 434 | -32 123 | 519 | -84 931 | 153 351 | 68 420 | 371 |
| **20.** | **E. Céltartalékok** | **0** | **0** |  |  |  |  |  |
| **21.** | **F. Kötelezettségek (22-24. sorok)** | **159 913** | **142 995** | **103 782** | **135 893** | **-64 505** | **71 388** | **48 520** |
| 22. | I. Hátrasorolt kötelezettségek | 0 | 0 |  |  |  |  |  |
| 23. | II. Hosszú lejáratú kötelezettségek | 0 | 19 344 | 14 793 | 10 092 | 0 | 10 092 | 11 065 |
| 24. | III. Rövid lejáratú kötelezettségek | 159 913 | 123 651 | 88 989 | 125 801 | -64 505 | 61 296 | 37 455 |
| **25.** | **G. Passzív időbeli elhatárolások** | **8 892** | **6 576** | **4934** | **3468** | 0 | **3 468** | **2926** |
| **26.** | **FORRÁSOK** (PASSZÍVÁK) **ÖSSZESEN (12+20+21+25. sor)** | **227 470** | **176 113** | **135 777** | **81 491** | **88 846** | **170 337** | **147 298** |

**Hévíz-Balaton Airport Kft eredmény-kimutatása a 2014-2016. évi tény, a 2017. évi várható és a 2018. év terv adataival**

**adatok ezer forintban**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sorsz.** | **Megnevezés** | **2014** | **2015** | **2016** | **2017. október 31-én** | 2017. várható módosulás | **2017. évi várható záró** | **2018. évi terv** |
|  |  |  |  |  |  |  |  |  |
| I. | Értékesítés nettó árbevétele | 326 822 | 184 932 | 192 176 | 146 607 | 7 171 | 153 778 | 156 332 |
| II. | Aktivált saját teljesítmények értéke |  |  |  |  |  |  |  |
| III. | Egyéb bevételek | 158 705 | 145 791 | 177 926 | 104 882 | 200 000 | 304 882 | 210 000 |
| IV. | Anyagjellegű ráfordítások | 405 487 | 288 299 | 287 798 | 252 483 | 26 847 | 279 330 | 216 319 |
| V. | Személyi jellegű ráfordítások | 59 130 | 59 599 | 63 343 | 70 990 | 23 574 | 94 564 | 135 698 |
| VI. | Értékcsökkenési leírás | 7 415 | 9 812 | 12 675 | 10 680 | 3 402 | 14 082 | 11 334 |
| VII | Egyéb ráfordítások | 8 581 | 2 770 | 2 651 | 487 |  | 487 |  |
| **A.** | **ÜZEMI (ÜZLETI) TEVÉKENYSÉG EREDMÉNYE** (I+II+III+IV-V-VI-VII sor) | **4 914** | **-29 757** | **3 635** | **-83 151** | **153 348** | **70 197** | **2 981** |
| VIII. | Pénzügyi műveletek bevételei | 1 838 | 1 588 | 1 755 | 578 | 6 | 584 | 610 |
| IX. | Pénzügyi műveletek ráfordításai | 6 135 | 5 140 | 4 127 | 2 358 | 2 | 2 360 | 3 220 |
| **B.** | **PÉNZÜGYI MŰVELETEK EREDMÉNYE (**VIII-IX. sor) | **-4 297** | **-3 552** | **-2 372** | **-1 780** | **4** | **-1 776** | **-2 610** |
| **C.** | **SZOKÁSOS VÁLLALKOZÁSI EREDMÉNY** (+-A+-B sor) | **617** | **-33 309** | **1 263** | **-84 931** | **153 352** | **68 421** | **371** |
| X. | Rendkívüli bevételek | 1 560 | 1 779 |  |  |  |  |  |
| XI. | Rendkívüli ráfordítások |  |  |  |  |  |  |  |
| **D.** | **RENKÍVÜLI EREDMÉNY** (X-XI. sor) | **1 560** | **1 779** | **0** | **0** | **0** | **0** | **0** |
| **E.** | **ADÓZÁS ELŐTTI EREDMÉNY** (+-C+-D sor) | **2 177** | **-31 530** | **1 263** | **-84 931** | **153 352** | **68 421** | **371** |
| **XII.** | **Adófizetési kötelezettség** | 743 | **-29 751** | **744** | **0** | **0** | **0** |  |
| **F.** | **ADÓZOTT EREDMÉNY** (+-E-XII sor) | **1 434** | **-29 751** | **519** | **-84 931** | **153 352** | **68 421** | **371** |
| **G.** | **MÉRLEG SZERINTI EREDMÉNY** | **1 434** | **-27 972** | **519** | **-84 931** | **153 352** | **68 421** | **371** |

A Hévíz-Balaton Airport Kft gazdálkodásáról az 1. sz. melléklet tartalmazza a gazdálkodásra vonatkozó kimutatásokat, így a eredményt és a mérleget. Az eredmény-kimutatásból látható, hogy a gazdasági társaság a legmagasabb értékesítési árbevételt 2014-ben érte el, ennek oka természetesen a magas járatszámból, illetve utasforgalomból adódott (orosz járatok). A következő két évben tartotta magát a mintegy 190 millió forint körül árbevételen, majd egy 40 milliós forintos csökkenés állapítható meg a realizált árbevételek esetében, ez a folyamat szinten állandósul a következő évre, így a 2018. évi tervben mintegy 156 millió forintos árbevétellel lehet jelenleg számolni. A saját bevételből történő kiesést elsősorban központi támogatásból kívánja a társaság biztosítani, mely legalább 210 millió bevételt kell, hogy jelentsen, valamint a tulajdonostól került tervezésre támogatás.

A mellékletben a 2017. évi várható teljesítési adatok két részből állnak, egyrészt a 2017. október 31-i tény adatokból, valamint a várható módosulásból, mely még év végéig várható. Jelenleg nem igazán kedvező a helyzet, mert a mérleg szerinti eredmény negatív összege 84.931 ezer forint. Jelenleg a központi költségvetéshez, mintegy 200 millió forintos támogatási igény lett benyújtva, melyből 100 millió forint a működési kiadásokat fedezné, és 100 millió forint a Balatoni Fejlesztési Programból a működési engedély biztosításához szükséges fejlesztések, dokumentációk beszerzéséhez szükséges. Amennyiben a reptér csak 150 millió forint támogatást fog kapni, akkor az év végi eredmény csak mintegy 18 millió forintos pozitív egyenleget fog mutatni.

A reptér jövő évi tervében vannak tényezők, amikkel még nem lehetett számolni, így nem ismert, hogy a Balatoni Fejlesztési Programban a Hévíz-Balaton Airport Kft fejlesztésére megítélt 6,6 milliárd forintból a támogatások hogyan fognak érkezni. Ezek egy része a jelenlegi tárgyi eszköz állomány teljes felújítása, illetve egyéb tárgyi eszköz beszerzések teljesítése. Mindenképpen indokolt a jövő évben ezzel számolni, mert a Zalaegerszegen épülő Tesztpálya anyag- és berendezések beszállítása a Hévíz-Balaton Airport Kft szolgáltatásainak igénybevételén fog alapulni. Az üzleti terv így ezekkel a források jelenleg nem számol. A tesztpálya működésének indulásával jelentősen meg fog növekedni a teher és utasforgalom, a szakemberek szállítása miatt. Külön út fog épülni a Zalaegerszeget a Sármelléki repülőtér összekötésére, hogy a közlekedési idő minimálisra csökkenjen.